|  |  |
| --- | --- |
|    | **Šį straipsnį ar jo skyrių reikėtų peržiūrėti.**Būtina ištaisyti gramatines klaidas, patikrinti rašybą, skyrybą, stilių ir pan.Ištaisę pastebėtas klaidas, ištrinkite šį pranešimą.  |

**Jasukė** (jap. k.: 弥助 arba 弥介, 彌助 arba 彌介), buvo tamsiaodis kilęs iš Afrikos, tarnavęs Odai Nobunagai, karo vadui ir vyriausybės atstovui, nuo 1581 iki 1582 m.

Nanbano grupė keliaujanti į Japoniją

### Jasukės kilmė

Remiantis Jėzuitų ordino nario François Solier 1627 metai parašyta knyga – „Histoire Ecclesiastique Des Isles Et Royaumes Du Japon", Jasukė buvo kilęs iš Mozambiko. Nors yra manoma, kad šis teiginys knygoje galėjo būti prezumpcija, kadangi knyga buvo parašyta daug metų po Jasukės apsilankymo Japonijoje, ir nebėra išlikę, jokių kitų šaltinių, kurie galėtų tai patvirtinti. 2013 metais viena Japonijos pramoginės televizijos laida „Pasaulio paslapčių atradimas" (jap. k.: 世界ふしぎ発見) pareiškė, kad Jasukė buvo kilęs iš Makujų tautos ir jo vardas, iš tikro, buvo Jasufė. Panašu, kad šis vardas yra kilęs iš Mozambike populiaraus vardo Isufo. Deja jų tyrimas nebuvo atliktas pakankamai kvalifikuotai, ir laida nepateikė rimtų įrodymų, paremiančių jų išvadas, be to Makujų tauta, tuo metu, neturėjo jokių rimtų konfliktų su portugalais įsikūrusiais Mozambike. Taipogi Makujų tautos žmonės nebuvo kovingi, kaip yra teigiama apie Jasuke, Makujų tauta daugiausia užsiiminėjo žemės ūkiu. Teoriškai jis taip pat galėjo priklausyti Jao tautai, ar kokiai kitai kovingai tautai, kilusiai iš Mozambiko vidinės dalies. Kita teorija, teigia, kad Jasukė buvo kilęs iš Sidi tautos įsikūrusios Etiopijoje.

### Jasukės gyvenimas Japonijoje

Į Japonija Jasukė atvyko 1579 metais kartu su Italijos Jėzuitų ordino nariu Alesandru Valignanu, kuris ordino buvo paskirtas tyrinėti rytų Afriką, pietų ir rytų Aziją. Valignanas prieš atvykdamas į Japoniją apsilankė Mozambike, po ilgo laiko tarpo praleisto Mozambike, Alesandras Valignano atsivežė Jasukę, greičiausiai kaip tarną ar vergą, tiesiai iš Mozambiko į Japoniją. Jasukė lydėjo Alesandrą Valignano 1581 metų kovą į tuometinę Japonijos sostinę Kiotą, japonai nebuvo pratę prie tokios egzotiškos išvaizdos žmogaus. Yra sakoma, kad vieno susibūrimo metu, turgavietėje, kai žmonės bandė prieiti ir apžiūrėti keistą svetimšalį, keli žmonės buvo sutrypti ir mirė. Po šio įvykio Jėzuitų ordinas bijo, kad Japonija imsis griežtų sankcijų prieš jų bažnyčia, be taip neįvyko. Oda Nobunaga pasiekė žinia apie šį neįprastos išvaizdos svetimšalį, o vedamas smalsumo jis panoro, savo akimis jį pamatyti. Pirmą kartą susitikęs su Jasuke Oda Nobunaga įtarė, kad svetimšalio odos spalva yra suklastota, galvojo jog jis buvo išsitepęs juodu rašalu. Norėdamas patvirtinti savo įtarimus, jis liepė Jasukei išsirengti iki juosmens ir nusivalyti rašalą. Pamatęs, jog rašalas nenusivalo, Oda Nobunaga buvo sužavėtas neįprastos svetimšalio odos spalvos. Šie įvykiai, aprašyti viename Jėzuitų ordino nario laiške 1581 metais ir Jėzuitų misijos metiniame pranešime, apie jų misiją Japonijoje, 1582 metais. Japoniški šaltiniai teigia, kad tamsiaodis buvo padovanotas Nobunagai, o europietiški šaltiniai to nemini. Nubunagos kronikose (jap. k.:信長公記, Shincho Koki), Jasukės išvaizda per jų susitikimą apibūdina: „2 mėnesio 23 diena (1581 m.) tamsus vyras atvyko iš krikščioniškų šalių. Tas vyras buvo sveikas ir gerai atrodantis su geromis manieromis". Kronikose aprašoma, kaip Nobunaga gyrė jo jėgą, sakydamas, kad jo jėga prilygo dešimčiai vyrų. Su laiku, mūšiuose Jasukė užsitarnavo Odos Nobunagos pagarbą.
Gegužės mėnesį Oda Nobunaga kartu su Jasuke nukeliavo į Azuči pilį, sklindantys gandai tvirtino, kad Jasukei bus suteiktas geras titulas.
Pasibaigus Tenmokuzano mūšiui, Nobunaga su savo pajėgomis įskaitant Jasukę, ruošėsi patikrinti buvusias Takedos klano žemes. Kelionėje atgal Oda Nobunaga sutiko Iejasu Tokugava (jap. k.: 徳川家康). Tokugavos pavaldinys, samurajus, Matsudaira Ietada (jap. k.: 松平 家忠) apibūdino Jasuke kaip: „188 cm ūgio, o jo odą buvo juoda kaip anglis." Taip pat Matsudaira pabrėžė, kad jo vardas buvo Jasukė (jap. k.:弥介; Yasuke).
Yra manoma, kad Jasukė turėjo mokėti bent japonų kalbos pagrindus, kadangi yra minima, jog Nobunaga labai mėgdavo bendrauti su Jasuke. Kadangi niekur nėra minima, jog Oda Nobunaga galėjo kalbėti portugališkai, susidaro prielaida, kad Jasukė galėjo komunikuoti japoniškai. Tam įtakos greičiausiai turėjo Jėzuitų ordino narys Alesandras Valignanas, kuris ir atvežė Jasuke į Japoniją. Iš šaltinių atrodo, kad Jasukė tapo artimu Nobunagos pavaldiniu, galbūt vieninteliu tokiu artimu pavaldiniu, kuris buvo kilęs ne iš Japonijos, o tai galėjo reikšti, Nobunagos augantį palankumą Jasukei ir augantį Jasukės statusą. Jis net gi turėjo privilegiją, valgyti kartu su savo lordu Nobunaga, šią privilegiją turėjo, tik keletas išrinktųjų samurajų. Jasukė, taip pat, buvo minimas Shinčoki raštuose, priklausančiuose Sonkeikaku Bunko (jap. k.:尊経閣文庫), Maeda klano archyvams. Raštuose yra minima, kad Oda Nobunaga tamsiaodžiui Jasukei (jap. k.弥助) suteikė rezidenciją ir ceremoninę kataną. Ir buvo paskirtas jo ginklanešiu, kas tik pabrėžė, kokia didele pagarba jis jautė Jasukei.

### Honodžio incidentas

Tojotomis Hidejošis, buvęs Odos Nobunagos ginklanešys 1582 metais įsiveržė į Biču provinciją ir užpuolė Takamacu pilį. Pilis buvo labai svarbi, nes be jos Mori klanas liktų labai pažeidžiamas. Abiejų šalių jėgos išsilygino, kai į Takamacu pilį atvyko pastiprinimas, kurį atvedė Mori Terumoto.
Tojotomis Hidejošis paprašė Nobunagos pastiprinimo. Nobunaga įsakė Nivai Nagahidei pasirengti pulti Šikoku, o Akeči Micuhidei – padėti Hidejošiui. Keliaudamas į Čiūgoku regioną, Nobunaga nusprendė užsukti į Kiote esančią Honodžio šventyklą. Oda Nobunaga nesitikėjo, kad jį gali užpulti vidury jo tvirtai kontroliuojamų žemių, jį tuo metu saugojo tik kelios dešimtys karių, įskaitant Jasukę. Jo sargybiniai buvo greitai nukauti, ir Nobunagai teko pasitraukti su vieninteliu jo pusėje likusiu ištikimu tarnu, Mori Ranmaru, kuris padėjo šeimininkui rasti ramią vietą, kur jie abu galėtų ramiai įvykdyti sepuku (jap. k.: 切腹), ritualinę savižudybę, kad išsaugotų savo garbę. Jasukei pavyko ištrūkti ir nukeliauti pas Odos Nobunagos vyriausiąjį sūnų Oda Nobutada į Azuči pilį, kur jis kovojo petys į petį kartu su juo. Deja Oda Nobutada irgi pralaimėjo Akečio Micuhidės pajėgoms, ir kaip ir jo tėvas įvykdė ritualine savižudybę. Jasukė pasidavė Akečio Micuhidės pajėgoms. Jie nežinodami, ką daryti su šiuos svetimšaliu, klausė paties Akečio Micuhidės, ką su juo daryti. Akečis pareiškė, kad tamsiaodis vyras buvo žvėris, ne japonas, todėl jo samurajaus titulas nieko nereiškia ir dėlto jis nevertas būti nužudytas. Buvo nuspręsta Jasuke grąžinti į Nanbandera (jap. k.: 南蛮寺), Jėzuitų ordino įkurta pirmąją bažnyčia Kiote. Yra manoma, kad Akečis taip kalbėjo, kad būtų suteikta rimta priežastis Jasukės nežudyti, o grąžinti Jėzuitams. Tam, kad Jėzuitai nebūtų įžeisti, ir dėl to, kad tuo politiškai neramiu laikotarpiu jam reikėjo visų draugų, kokius galėjo gauti. Taigi Jasukė buvo grąžintas ordinui ir tolimesnis jo likimas nėra žinomas.

### Jasukės atvaizdai

Nėra patvirtinto Jasukės portreto nutapyto jo gyvenimo laikotarpiu Japonijoje.
Tačiau Kano Eitoku (狩野 永徳), žinomas Kano mokyklos dailininkas, kurį gerbė Oda Nobunaga, turėjo audijanciją pas Nobunaga, kol jam tarnavo. Tuo metu Kano meno mokykla garsėjo Nanban paveikslais (jap. k.:南蛮美術) arba kitap vadinamu „pietų barbarų" (jap. k.: 南蛮) paveikslais. Ir bent vienas iš šių Kano Eitoku paveikslų vaizduoja gerai apsirengusį, tvirtai sudėta, tamsiaodį žmogų, labai primenantį Jasukės apibūdinimą.

Taip pat, vienoje Rinpos (jap. k .:琳派) meno mokyklos atstovo sukurtoje rašalo dėžutėje Archyvuota kopija 2017-11-07 iš Wayback Machine projekto. esančioje Caramulo muziejuje, Portugalijoje vaizduojamas aukštas tamsiaodis vyras vilkintis prabangius rūbus, vaizduojamas vyras neatrodo pavaldus vakariečiams. Gali būti, jog vaizduojamas vyras yra Jasukė.

Sumo jūrakuzu bjobu (jap. k.: 相撲遊楽図屏風;Sumō yūrakuzu byōbu) paveiksle, nutapytame 1605 m. nežinomo menininko, vaizduojamas tamsiaodis vyras einantis imtynių su kilmingu japonų samurajumi. Manoma, kad šis samurajus galėjo būti Oda Nobunaga arba Tojotomis Hidejošis. Lordas Oda Nobunaga buvo didelis sumo imtynių gerbėjas, ir rengė daugybe oficialių sumo imtynių. Dabar šis paveikslas priklauso Sakai miesto muziejui.

### Jasukė populiariojoje kultūroje

#### Knygos

Jasukė dažnai vaizduojamas istorinėje – fantastinėje vaikų literatūroje, pavyzdžiui, Kuro-suke (jap. k .:くろ助) parašytoje Jošio Kurusu (1916–2001 m.) iliustruotoje Genjirou Minoda, išleistoje 1969 metais. Joje aprašoma labai daug istorijos neatitinkačių įvykių, o vienintelis tikslus istorinis įvykis, kad Jasukė tarnavo Odai Nobunagai. Ši knygą laimėjo Japonijos vaikų rašytojų asociacijos prizą 1969 metais.

„Juodasis laukas" (jap.k.: 黒ん坊;kuroba)- nedidelės apimties humoro novelės, sukurtos Šugo Endo, kurias publikavo Mainiči laikraštis (jap. k.: 株式会社毎日新聞社) 1971 metų geguže.

„Momojama Beto Toraibu "(jap. k.: 桃山ビート・トライブ)- novelė, parašyta Yuki Amano. Novelės vienas pagrindinių herojų – Jasukė, novelėje pasakojama, ką jis veikė po Honodžio incidento, kai stengėsi užsidirbti pinigų grįžimui į Afrika.

„Vyras bandantis tapti karaliumi" (jap. k.: 王になろうとした男), trumpas pasakojamas parašytas Džiunas Ito, kurį 2013 metų liepos mėnesį, publikavo „Bungeišundžu" (jap. k.:文藝春秋; Bungeishunju) leidykla.

#### Manga

„Linksmas" (へうげもの;Hyouge mono) – japoniška manga parašyta ir iliustruota Jošihiro Jamados. Jasukė vaizduojamas, kaip žmogus, kuris žino kas įvykdė nusikaltimą prieš Odą Nobunagą.
„Sengoku jatagarasu" (jap. k.: 戦国八咫烏; Sengoku yatagarasu) – manga, kurią sukūrė Kobajaši Hirokazu, ji buvo leidžiama savaitiniame mangos žurnale „Šūkan shonen sande" (jap. k.: 週刊少年サンデー; Shūkan shōnen sandē) nuo 2010 iki 2012 metų.
„Nobunagos koncertas" (jap. k.: 信長協奏曲, Kyōsōkyoku) manga, kurią sukūrė Ajumi Iši (jap.k.: 石井 あゆみ; いしい あゆみ), ši manga taip pat buvo publikuojama savaitiniame mangos žurnale „Šūkan shonen sande "nuo 2009 iki 2014 metų. Istorijos pagrindinis veikėjas Saburo, moksleivis, keliaujantis laiku į Sengoku laikotarpį, grįžes į praeitį jis privalo tapti žymiu Japonijos vienytoju Oda Nobunaga.

#### Laidos

„Nobunaga Zimpagu karalius" (jap. k.: のぶなが キング オブ ジパング) pirmą kartą ištransliuotas „Taigos dramos" (jap.k.: 大河ドラマ;たいがドラマ) serijoje 1992 metais.

„Hidejošis" (jap. k.: 秀吉), „Taigos dramos" serija išleista 1996 metais. Joje vaizduojamas Tojotomio Hidejošio gyvenimas chronologine tvarka.

„Kariuomenės pareigūnas" (jap. k.: 軍師官兵衛;ぐんしかんべえ）53 „Taigos dramos" serija, ištransliuota 2014 m. sausio 5d. Serijoje analizuojami istoriniai įrašai apie Oda Nobunaga.

#### Filmai

„Imperatoriaus kardas" (jap. k. :大帝の剣; たいていのけん), filmas išleistas 2007 metais. Filmo protagonistas – Mansekuro, Jasukės anūkas.

2017 metų kovą buvo paskelbta, jog „Lionsgate films Entertainment Corporation" amerikiečių kompanija ir prodiuseris Maiklas Delukas, kurs filmą paremta Jasukės gyvenimu, kurį sukūrė Gregoris Videnas.

#### Animė

Jasukės asmenybės įkvėptas yra sukurtas Afro veikėjas, animėje „Afro samurajus". Kurį išleido Gonzo K.K. (jap. k. 株式会社ゴンゾ; Kabushiki-gaisha Gonzo) studija. Pagrindį veikėja Afro įgarsina garsus amerikiečių aktorius Samuelis L. Džeksonas. Pirmą kartą animė buvo išleistas 2007 metų gegužės 11d.

#### Kompiuteriniai žaidimai

„Basaracu" (婆裟羅2; ばさらツー), 2001 metais išleistas šaudyklės žaidimas. Žaidėjas tampa Sengoku laikotarpio kariu, kurio tikslas yra nuversti Oda Nobunaga. Jasukė žaidime atsirana, kaip vienas iš Odos Nobunagos pakalikų, kuriuos reikia nugalėti prieš galutine kovą su Oda Nobunaga.
Taip pat Jasukė yra vaizduojamas 2017 metais išėjusiame žaidime Nioh, sukurtame „Koei Tecmo" įmonės. Žaidime gali jį pakviesti į dvikovą arba žaisti už jo personžą. Jis tarnauja kaip sargybinis žaidimo piktadariui Edvardui Keliui ir siekia, kad jo lordas Nobunaga būtų atgaivintas.

Taip pat Jasukė yra vaizduojamas 2017 metais išėjusiame žaidime Nioh, sukurtame „Koei Tecmo" įmonės. Žaidime gali jį pakviesti į dvikovą arba žaisti už jo personžą. Jis tarnauja kaip sargybinis žaidimo piktadariui Edvardui Keliui ir siekia, kad jo lordas Nobunaga būtų atgaivintas.

### Šaltiniai

1. ↑   Histoire Ecclesiastique Des Isles Et Royaumes Du Japon, vol.1, p.444
2. ↑
3. ↑  ロックリー. „信長と弥助 本能寺を生き延びた黒人侍"p.199-200. ISBN: 9784778315566
4. ↑  ロックリー. „信長と弥助 本能寺を生き延びた黒人侍"p.200. ISBN: 9784778315566
5. ↑   Fujita, M.2005. Discover Africa―History of African image in Japan. Iwanami Shoten ISBN 978-4000268530.
6. ↑  1581 m. Jėzuitų Luis Frois ir Lorenço Mexia laiškai
7. ↑  „Shinchō kōki". History of Japan (CD-ROM version) „日本史事典(三訂版)" CD-ROM版)
8. ↑  ロックリー. „信長と弥助 本能寺を生き延びた黒人侍"p.72-73. ISBN: 9784778315566
9. ↑  Sujia. Japan’s First Non-Japanese Samurai was Black.2017. Observer+. [internete] 2017 gegužės 29d. Prieiga per internetą:  Archyvuota kopija 2017-07-06 iš Wayback Machine projekto.
10. ↑  Atlanta Black Star. [internete] 2017 birželio 6 d. Prieiga per internetą:
11. ↑  Arimichi E, Oda Nobunaga, japanese warrior. Encyclopedia Britannica. [internete]. Prieiga per internetą:< >;
12. ↑  ロックリー. „信長と弥助 本能寺を生き延びた黒人侍"p.145-152. ISBN: 9784778315566
13. ↑   "International Institute for Children’s Literature, Osaka, One Hundred Japanese Books for Children 1946–1979: Kuro-suke. Prieiga per internetą:
14. ↑   Fleming Jr. Mike. „Lionsgate Taps 'Highlander' Creator Gregory Widen To Script Film On First Black Samurai". Deadline. Retrieved 23 March 2017.
15. ↑  Afro samurai. Prieiga per internetą:

Solier F. 1627 Histoire Ecclesiastique Des Isles Et Royaumes Du Japon, vol.1, p.444;

TBS, 2013本能寺にいた「漆黒のサムライ」を追え. TBS [internete] 2013 birželio 8 d. Prieiga per internetą: ;

ロックリー. 2017 信長と弥助 本能寺を生き延びた黒人侍p.199-200. ISBN: 9784778315566;

Fujita, M.2005. Discover Africa―History of African image in Japan. Iwanami Shoten ISBN 978-4000268530;

Jėzuitų Luis Frois ir Lorenço Mexia laiškai 1581 m.;

„Shinchō kōki". History of Japan (CD-ROM version) 日本史事典(三訂版);

Sujia. Japan’s First Non-Japanese Samurai was Black.2017. Observer+. [internete] 2017 gegužės 29d. Prieiga per internetą:  Archyvuota kopija 2017-07-06 iš Wayback Machine projekto.;

Tanasia, K. Little-Known Facts About Yasuke, the All-Powerful Black Samurai of Feudal Japan. 2017. Atlanta Black Star. [internete] 2017 birželio 6 d. Prieiga per internetą: ;
Arimichi E, Oda Nobunaga, japanese warrior. Encyclopedia Britannica. [internete]. Prieiga per internetą:< ;

International Institute for Children’s Literature, Osaka, One Hundred Japanese Books for Children 1946–1979: Kuro-suke. Prieiga per internetą: ;

Fleming Jr. Mike. „Lionsgate Taps 'Highlander' Creator Gregory Widen To Script Film On First Black Samurai". Deadline. Retrieved 23 March 2017;

IMBd Afro samurai. IMBd. Prieiga per internetą: